Persa
Origanum majorana (L., 1753), cumüneménte cunusciüa cumme persa (pèrsa segundu a grafîa ofiçiâ, pèrsiga in savoneize, pèrsa in vintimigiôzo, persa in monegasco), a l'è inn-a cianta erbacea perénne da famiggia d'e Lamiaceae[1], originaria de l'Africa settentriunäle; in Európa e in Itallia a l'è diffüsa cumme cianta arumatica. In t'è zone frèide a l'è curtivä cumme annuäle.
Descrisiùn[modìfica | modìfica wikitèsto]
Caratteristiche murfulógiche[modìfica | modìfica wikitèsto]
Cianta perénne in t'é zóne desertiche de origine, a presénta füsti drîti o ascendenti, erti scinn-a 60 citti. E föggie sun uppóste, övo-ellittiche, péùse e verde ciaeu-giancastre. E sciue, viôlacee o rösa, sun müggê in spésse spighette ch'i fùrman de panócchie terminäli.
Curtivasiùn[modìfica | modìfica wikitèsto]
Pö prupagäse pe' sémina (in t'a prümma) o pe' divixiùn d'e ciante assestìe (in t'a prümma o doppu a sciuitüa).
Cumme chögge e cunservä[modìfica | modìfica wikitèsto]
Chögge e föggie e e punte fiûrìe a l'inprinçipiu d'a sciuitüa. Fä seccä a l'umbra e a u fréscu.
Cumme dôviäla pe' fä da mangiä e e sö prupriêtae terapeutiche[modìfica | modìfica wikitèsto]
Dôviä suvente pe' arumatizä cärne in ümidu, funzi, legümmi, särse, insalatte de tumäta, ea. Intra in t'a cumpusisiùn de vermouth e liqûri a bäse de èrbe. U prûfümmu d'a pèrsega u l'è ciü dûçe e speçiö de quéllu d'a cärnabüggia, ch'u punze de ciü e l'è ciü fréscu. Prupriêtae terapeutiche: sedative, antispasmódiche, tonicu-stimulanti, diafuretiche. Pe' döviu esteriure, se ghe fan ascì friçiuìn antireumatiche.
Notte[modìfica | modìfica wikitèsto]
- ↑ (EN) Origanum majorana, in sce powo.science.kew.org. URL consultòu o 3 màzzo 2021.
Ätri prugètti[modìfica | modìfica wikitèsto]
- Wikimedia Commons a contêgne di files in sce Origanum majorana
- Wikispecies a contêgne informaçioìn in sce Origanum majorana
glg_Latn lij_Latn srd_Latn srd_Latn lij_Latn srd_Latn lij_Latn srd_Latn lij_Latn lij_Latn lij_Latn srd_Latn lij_Latn srd_Latn lij_Latn lij_Latn